b'\n_START_ARTICLE_\nApache HTTP serveris\n_START_SECTION_\nIstorija\n_START_PARAGRAPH_\nPirm\xc4\x85j\xc4\x85 Apache tinklo serverio versij\xc4\x85 suk\xc5\xabr\xc4\x97 Robert McCool, kuris buvo susij\xc4\x99s su National Center for Supercomputing Applications tinklo serveriu, dar vadinamu NCSA HTTPd. Kai 1994 metais R. McCool paliko NCSA, httpd k\xc5\xabrimas sustojo._NEWLINE_R. McCool \xc5\xa1ioje srityje pad\xc4\x97jo keletas k\xc5\xabr\xc4\x97j\xc5\xb3 i\xc5\xa1 \xe2\x80\x9eApache Group\xe2\x80\x9c: Brian Behlendorf, Roy T. Fielding, Rob Hartill, David Robinson, Cliff Skolnick, Randy Terbush, Robert S. Thau, Andrew Wilson, Eric Hagberg, Frank Peters ir Nicolas Pioch._NEWLINE_Antr\xc4\x85j\xc4\x85 Apache tinklo serverio versij\xc4\x85 sudaro i\xc5\xa1 esm\xc4\x97s perra\xc5\xa1ytas Apache 1.x kodas, atsi\xc5\xbevelgiant \xc4\xaf ateities poreikius ir modeliavim\xc4\x85 Apache Portable Runtime. Apache 2.x branduolys buvo patobulintas lyginant su Apache 1.x branduoliu. Keletas i\xc5\xa1 patobulinim\xc5\xb3 yra ne Unix pagrindu sukurt\xc5\xb3 platform\xc5\xb3 geresnis palaikymas (pvz., Microsoft Windows), nauja Apache versija palaiko API ir suderinta su IPv6 standartu. Pirma Apache 2 serverio bandomoji versija buvo i\xc5\xa1leista 2000\xc2\xa0m. kovo m\xc4\x97n., o dabar platinama versija buvo i\xc5\xa1leista 2002\xc2\xa0m. baland\xc5\xbeio 6 d._NEWLINE_Versijoje 2.2 buvo \xc4\xafdiegti naujos API funkcijos, patobulinti pod\xc4\x97lio (cache) ir tarpinio serverio (proxy) moduliai.\n_START_SECTION_\nSavyb\xc4\x97s\n_START_PARAGRAPH_\n\xc4\xae Apache tinklo server\xc4\xaf \xc4\xaftraukti moduliai, kurie i\xc5\xa1ple\xc4\x8dia serverio funkcionalum\xc4\x85\xc2\xa0\xe2\x80\x93 serveri\xc5\xb3 programavimo kalbos (mod_perl, mod_python, Tcl, ir PHP), \xc4\xafgalinimo moduliai (mod_access, mod_auth ir mod_digest). \xc4\xaetrauktas SSL ir TLS (mod_ssl), tarpinio serverio modulio palaikymas, URL (nuorod\xc5\xb3) redaktorius, custom log failai ir duomen\xc5\xb3 filtravimo palaikymas. Apache prane\xc5\xa1im\xc5\xb3 failai gali b\xc5\xabti analizuojami naudojant nar\xc5\xa1ykl\xc4\x99 ir laisvai platinamus redaktorius AWStats/W3Perl, Visitors ar kt._NEWLINE_Virtual hosting funkcija leid\xc5\xbeia vienai Apache programai aptarnauti kelias internetines svetaines. Pavyzd\xc5\xbeiui, vienas kompiuteris su viena Apache programa gali vienu metu aptarnauti kelias svetaines._NEWLINE_Apache viena i\xc5\xa1 savybi\xc5\xb3 yra konfig\xc5\xabruojami klaid\xc5\xb3 prane\xc5\xa1imai ir DBVS, kuri yra paremta duomen\xc5\xb3 bazi\xc5\xb3 \xc4\xafgalinimu ir turinio perdavimu. Taip pat Apache yra suderinamas su keletu grafini\xc5\xb3 s\xc4\x85saj\xc5\xb3.\n_START_SECTION_\nNaudojimas\n_START_PARAGRAPH_\nApache tinklo serveris naudojamas statinio ir dinaminio turinio svetain\xc4\x97ms \xc5\xbeiniatinklyje publikuoti. Dauguma internetini\xc5\xb3 program\xc5\xb3 yra sukurtos Apache serverio pagrindu._NEWLINE_Apache tinklo serveris yra \xc4\xaftrauktas \xc4\xaf populiar\xc5\xb3 LAMP tinklo serverio program\xc5\xb3 rinkin\xc4\xaf, kartu su MySQL ir PHP/Perl/Python programavimo kalbomis._NEWLINE_Apache yra paplit\xc4\x99s kaip papildomas programinis priedas tokiose programose kaip Oracle Database arba IBM WebSphere program\xc5\xb3 serveris. \xc4\xae Mac OS X Apache yra integruotas kaip tinklo serveris ir palaiko tinklo objekt\xc5\xb3 programin\xc4\x97s \xc4\xafrangos server\xc4\xaf. Apache taip pat yra \xc4\xaftrauktas \xc4\xaf Novell NetWare 6.5 program\xc5\xb3 paket\xc4\x85._NEWLINE_Apache naudojamas u\xc5\xbeduotims, kai turinys turi b\xc5\xabti pasiekiamas saugiu ir patikimu b\xc5\xabdu, pavyzd\xc5\xbeiui, dalintis failais per internet\xc4\x85._NEWLINE_Programuotojai, kuriantys tinklo programas, da\xc5\xbenai naudoja Apache vietiniame tinkle, kad gal\xc4\x97t\xc5\xb3 matyti kaip atrodys j\xc5\xb3 kuriama programa._NEWLINE_Microsoft Internet Information Services (IIS) yra pagrindinis Apache konkurentas, ta\xc4\x8diau yra ir kit\xc5\xb3 konkurent\xc5\xb3: Sun Microsystems kuriamas Sun Java System Web Server, Zeus Web Server.\n_START_SECTION_\nLicencija\n_START_PARAGRAPH_\nProgramos licencij\xc4\x85 i\xc5\xa1leido Apache Foundation. Apache licencija leid\xc5\xbeia naudoti programin\xc4\x99 \xc4\xafrang\xc4\x85 tiek atviro, tiek u\xc5\xbedaro kodo programoms._NEWLINE_Free Software Foundation neapibr\xc4\x97\xc5\xbeia, kaip Apache licencija suderinta su antr\xc4\x85ja GNU General Public License (GPL), tod\xc4\x97l programin\xc4\x97 \xc4\xafranga, kuri yra lincencijuojama pagal Apache licencij\xc4\x85, negali b\xc5\xabti integruojama kartu su programine \xc4\xafranga, kuri\xc4\x85 leid\xc5\xbeia GPL._NEWLINE_Apache licencija nustato, kad tai yra laisvai naudojama programin\xc4\x97 \xc4\xafranga, bet nesuderinama su GPL d\xc4\x97l specifini\xc5\xb3 reikalavim\xc5\xb3, kuri\xc5\xb3 n\xc4\x97ra GPL: pavyzd\xc5\xbeiui, reikalavimas tur\xc4\x97ti patent\xc4\x85._NEWLINE_Tre\xc4\x8dioji GPL versija jau yra suderinta su licencijomis, kuriose nurodytas patentavimas, tod\xc4\x97l suderinama ir Apache licencija._NEWLINE_Apache vardas yra registruotas prekinis \xc5\xbeenklas ir gali b\xc5\xabti naudojamas tik sutikus prekinio \xc5\xbeenklo savininkams.'